'Wraakaanvalle' eis 2 wat insleepwaens bestuur | Netwerk24
Siya se 'kopstamp' laat Skotte mor
Die Skotse media was Saterdagaand ná die Springbokke die rugbytoets teen Skotland met 26-20 gewen het, in rep en roer oor die beweerde kopstamp deur Suid-Afrika se kaptein, Siya Kolisi.
Die wêreld se bekendste muis vier Sondag sy 80ste verjaarsdag.
'Wraakaanvalle' eis 2 wat insleepwaens bestuur
Deur Romantha Botha 22 Maart 2017 22:10
Forensiese patoloë en lede van die polisiediens op die toneel waar Clinton Wagner se lyk Maandag in Idasvallei aangetref is.Foto: Zayne Johannes
Twee bestuurders van insleepvoertuie in Idasvallei, Stellenbosch, is dood in wat vermoedelik wraakaanvalle was.
In die jongste voorval is Clinton Wagner (37), 'n bestuurder van 'n insleepvoertuig, Dinsdag na bewering deur lede van die 27-bende vermoor, sê 'n bron na aan die ondersoek.
Kapt. FC van Wyk, 'n polisiewoordvoerder, sê die polisie het Wagner se lyk in die straat langs die sypaadjie in Botmanskop gevind. "Die oorledene het kopbeserings gehad en is doodgeskiet."
Carlyle Adams. Foto: Facebook
Intussen is Carlyle Adams (36) Maandag vyf keer geskiet terwyl hy in Merrimanlaan, Idasvallei, in sy insleepwa gesit het.
Hy was volgens die bron glo lid van 'n vyandige groep in die 27-bende.
Clinton Wagner se pa, Clive (61), 'n adjunkhoof van die Hoërskool Gordon in Somerset-Wes, ontken dat sy seun 'n bendelid was.
"Ek kan met sekerheid sê my seun was nie lid van 'n bende nie. Hy was wel ses maande in die tronk nadat hy aan aanranding skuldig bevind is, maar toe hy uit die tronk kom, het hy sy lewe reggeruk.
"Hy was 'n saggeaarde mens wat altyd alleen was. Hy kon beslis nie deel van 'n bende gewees het nie."
Volgens Wagner sr. was Clinton op pad na sy broer, Heinrich (32), waar hulle sou braai, toe hy geskiet is.